মধ্যাহ্ন ভোজন ৰান্ধনিৰ লগতে সহায়িকাসকলে দৰমহা বৃদ্ধিৰ দাবীত বিগত কংগ্ৰেছ চৰকাৰৰ দিনৰে পৰা ৪৫বাৰকৈ প্ৰতিবাদ সাব্যস্ত কৰি আহিছে যদিও বৰ্তমানলৈকেতেওঁলোকৰ দাবীসমূহ পূৰণ কৰা নকৰাৰ বাবেই তেওঁলোকে আজি পুনৰ গুৱাহাটী প্ৰেছ ক্লাৱত এখন সংবাদমেল সম্বোধন কৰে।
সদৌ অসম প্ৰাথমিক বিদ্যালয় মধ্যাহ্ন ভোজন ৰান্ধনি/সহায়িকা সন্থাৰ সম্পাদিকা জাহানাৰা বেগমে সংবাদমেলখনত বক্তব্য দাঙি ধৰে।
এই সন্দৰ্ভত সম্পাদিকাগৰাকীয়ে অনতি পলমে তেওঁলোকৰ দৰমহা ১০০০ টকাৰ পৰা ৯৬০০ টকালৈ বৃদ্ধি কৰিব লাগে বুলি চৰকাৰৰ ওচৰত উক্ত সংবাদমেলৰ জৰিয়তে দাবী তোলে।
বিদ্যালয়ৰ মধ্যাহ্ন ভোজন ৰন্ধাৰ উপৰি ছাত্ৰ-ছাত্রীসকলৰ নখ, দাঁত চাফা কৰা, বাচন-বৰ্তন ধোৱা আদি কামতো তেওঁলোকক ব্যৱহাৰ কৰি অহা বুলি জাহানাৰাই অভিযোগ উত্থাপন কৰে।
উল্লেখ্য যে ডি. ই.এছ .পি./৮/৯৫-৯৬ পি-৪/৩০-০৫-০৯ তাং ১৩/১২/০৪ ৰ জাননীৰ জৰিয়তে এই ৰান্ধনি সহায়িকাসকলক কংগ্ৰেছ চৰকাৰৰ দিনতে নিযুক্তি প্ৰদান কৰা হৈছিল যদিও ২০০৯ চনতহে ১০০০ টকাকৈ মাহিলী মজুৰি দিয়াৰ সিদ্ধান্ত লৈছিল বিগত কংগ্ৰেছ চৰকাৰে। উক্ত মজুৰিৰে তেওঁলোকে পৰিয়াল পোহপাল দিয়াত চৰম হাৰাশাস্তিৰ সন্মুখীন হৈছে এই ৰান্ধনি সহায়িকাসকল।
উক্ত সংবাদমেলত সন্থাৰ ৰাজ্যিক সভানেত্ৰী সবিতা বড়োকে মুখ্য কৰি অন্যান্য বিষয়ববীয়াসকলো উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
